મુંબઇ તરફથી મળેલા 188 રનના લક્ષ્યાંકનો પીછો કરી રહેલી બેંગ્લોરની ટીમ નિર્ધારિત 20 ઓવરમાં આઠ વિકેટ ગુમાવીને 168 રન સુધી જ પહોંચી શકી હતી. બેંગ્લોર તરફથી ગેઇલે 38, પાર્થિવ પટેલે 26, કોહલીએ 35, એડીબી વિલિયર્સે 9, યુવરાજ સિંહે 6, રોસોઉ 24, સ્ટાર્ક 5, એચ પટેલે 6, એરોને 7, ડિંડા 2 રન બનાવ્યા હતા. મુંબઇ તરફથી બુમરાહ, હરભજન સિંહ અને મલિંગાએ 2-2 વિકેટ લીધી હતી, જ્યારે સુયલને એક વિકેટ મળી હતી. યુવરાજ સિંહ 6 રન પર રનાઉટ થયો હતો. ઉત્કૃષ્ઠ બેટિંગ બદલ રોહિત શર્માને મેન ઓફ ધ મેચ જાહેર કરવામાં આવ્યો હતો.